產後七日內外，患赤白痢，裡急後重頻並，最為難治。欲調氣 行血，而推盪痢邪，猶患產後元氣虛弱；欲滋榮益氣，而大補虛弱 ，又助痢之邪，惟生化湯減乾薑，而代以木香、茯苓，則善消惡露 ，而兼治痢疾，並行而不相悼也。再服香連丸，以侯一、二日後， 病勢如減，可保無虞。若產七日外，有患褐花色後重，頻並虛痢， 即當加補無疑。若產婦稟厚，產期已經二十餘日，宜服生化湯加連 、芩、厚樸、芍藥行積之劑。加減生化湯：治產後七日內患痢。川芎（二錢） 當歸（五錢） 炙草（五分）桃仁（十二粒） 茯苓（一錢） 陳皮（四分）木香（磨，三分）紅痢腹痛，加砂仁八分。青血丸：治噤口痢。香連為末，加蓮肉粉，各一兩半，和勻為丸，酒送下四錢。凡產三，四日後，塊散，痢疾少減，共十症，開後依治：一產後久瀉：元氣下陷，大便不禁，肛門如脫，宜服六君子湯，加 木香四分，肉果一個（制），薑汁（五分）；二產後瀉痢：色黃，乃脾土真氣虛損，宜服補中益氣湯，加木香、 肉果；三產後傷麵食：瀉痢，宜服生化湯，加神曲、麥芽；一本神曲，麥 芽下有各一錢。四產後傷肉食：瀉痢，宜服生化湯，加山查、砂仁；五產後胃氣虛弱：瀉痢，完谷不化，當溫助胃氣，宜服六君子湯， 加木香四分，肉果一個（制）；六產後脾胃虛弱：四肢浮腫，宜服六君子湯，加五皮散（見後水腫）；七產後瀉痢：無後重，但久不止，宜服六君子湯，加木香、肉果；八產後赤白痢：臍下痛，當歸、厚樸、黃連、肉果、甘草，桃仁、 川芎；九產後久痢：色赤，屬血虛，宜四物湯，加荊芥、人參；十產後久痢：色白，屬氣虛，宜六君子湯，加木香、肉果。